apuntmenorca.com

«Deus ex petra» de Carlos Permuy
2023-02-24 00:00 - 2023-09-15 00:00 | Camí des Castell, 28
L'Arxiu d'Imatge i So de Menorca acull l'exposició «Deus ex petra» amb fotografies de Carlos Permuy sobre la relació espiritual de la humanitat amb els assentaments megalítics de Menorca. El divendres 24 de febrer s'inaugurava al públic l'exposició de les fotografies de Carlos Permuy a l'Arxiu d'Imatge i So de Menorca, que romandrà oberta fins a mitjans de setembre a la sala de Can Victori i es podrà visitar en l'horari d'atenció de l'Arxiu (de dilluns a divendres de 9 a 13 h i de dimarts a dijous també de 17 a 20 h).
A propòsit de «Deus ex petra»
Per a la realització d'aquesta exposició, i del llibre del qual ha sortit, Carlos Permuy ha dedicat dos anys a visitar desenes d'assentaments megalítics de la nostra illa amb l'objectiu de plasmar aquest estat espiritual i la connexió de l'home amb l'energia dels megalits i com els connecten amb aquest pla espiritual superior. «Deus ex petra» presenta un conjunt de fotografies que ens acosten a les construccions prehistòriques de Menorca, des del punt de vista i la mirada personal de Carlos Permuy. El projecte és un assaig sobre la cerca que ha fet l'home de la llum des de la foscor, des d'un pla espiritual. En paral·lel amb la llum, l'exposició té una altra protagonista: la pedra. L'element bàsic que constitueix les construccions que es mostren, en condició de material amb el qual estan construïdes, com a matriu on s'han excavat. L'Arxiu d'Imatge i So ha col·laborat en el muntatge d'aquesta exposició posant en valor una col·lecció tan interessant i per mostrar una visió tan personal de les restes arqueològiques de Menorca.
